ابو حلموس

أبو حلموس فيلم كوميدى مصرى تم انتاجه سنة 1947، من تأليف نجيب الريحانى و بديع خيرى اخراج ابراهيم حلمى و بطولة نجيب الريحانى و حسن فايق و عباس فارس و زوزو شكيب.

 قصة الفيلم 
شحاته أفندى (نجيب الريحانى) يعمل كاتب حسابات عند سنورى (رياض القصبجى) الفرارجى اللى يعامله بغلظه وقسوه ويسميه وش الحدايه ولكنه يتحمله لأنه لايجد عملا آخر. يعلن وقف دايرة الأزمرلى باشا عن حاجته لموظف حسابات فيتقدم شحاته أفندى للوظيفة ولما يوصله خطاب التعيين يخلص ثأره من الفرارجى بأن يقول له "بالك يا معلم لو القرود فى جنينة الحيوانات شافوا خلقتك يرمولك فول سوداني" و أسرع بالهرب ليقابل بحفاوه من موظفين الدايرة أنيس أفندى (محمد الديب) وسليمان أفندى (اسكندر منسى). فوق مكاتب الدايرة يسكن عبد الحفيظ فتح الباب (عباس فارس) ناظر الوقف مع مراته ازهار (فردوس محمد) وشقيقتها العانس ليلة (مارى منيب) و ابنته الشابه سوسن (زوزو شكيب) و ابنه الفاشل فريد (حسن فايق) ساقط 4سنين فى تالته حقوق. كان ناظر الوقف حرامى كبير يبتلع كل ايرادات الدايرة فى جوفه ويكتشف فى شحاته أفندى قدرات كبيرة فى اخفاء سرقاته فى دفاتر الحسابات فتمسك به وتحمل كل عيوبه من شكل و ألفاظ وتصرفات. كان فريد الفاشل على علاقه بالراقصه أحلام (هاجر حمدى) اللى تستغله وتستولى على كل ما معه من أموال. و كانت سوسن على علاقة عاطفية مع أنيس أفندى اللى خاف من أبيها فأقنع شحاته أفندى ان سوسن تحبه و أراد له ان يتقدم لخطبتها ليرى رد فعل ناظر الوقف وشجعته سوسن هانم و أظهرت له انها تحبه فانخدع فى حبها. أراد ناظر الوقف ان يزوج سوسن لغندور بيه لكن رفضت فعاقبها بارسالها لعمتها فى بنى سويف لمدة 6شهور بعدين رجعت ومعها فيفى (لولا صدقى) بنت عمتها اللى طلقها زوجها بعد ما رأها تقبل عيل صغير عنده 21سنه بس. احضر زكى أفندى (استفان روستى) دفتر يانصيب وباعه لناظر الوقف اللى وزع تذاكره على أفراد أسرته وموظفين الدايرة الواحدة ب50 قرش و كان نصيب شحاته تذكرتين. جه عقد اشتغل فى بغداد للراقصة أحلام و عندهاابن رضيع اسمه حلموس فذهبت به لفريد واقنعته انه ابنه لحد يرعاه لان تعود من بغداد وتفكر سوسن فى خطه تقنع بيها والدها بصرف النظر عن زواجها بغندور بيه بأن تدعى ان حلموس ابنها من شحاته أفندى بزواج عرفى ووضعته وقت وجودها فى بنى سويف. أمسك ناظر الوقف بمسدسه وطارد شحاته عايز قتله لكن زكى أفندى اخبره ان تذكرة عنده كسبت 60 الف جنيه واكتشف ان التذكرة الفايزه مع شحاته أفندى فوافق على زواجه من سوسن مقابل مهر20 الف جنيه وبعض الهدايا لأفراد العائله بقيمة 20 الف جنيه تانيه. وماكانش شحاته يعلم بأمر التذكره الفايزه فكتب و مضا الأوراق. طلبت سوسن من أنيس ان يتزوجها فرفض فأخبرت شحاته انها كانت تلعب به وتلهو وانها لاتحبه ولما بحث شحاته عن التذكره اكتشف انه باعها لغبريال أفندى باشكاتب وقف يلدز هانم فتغيرت معاملة الجميع له ومزق الناظر الأوراق اللى معه. لكن سوسن تقدمت ليه بعد ما بقا فقيرا وعرضت عليه الجواز فوافق بعدين جاءه غبريال وطلب ارجاع التذكره الفايزه واستعادة نقوده و ألح عليه شحاته ان يحتفظ بيها فأبى واضطر شحاته ان يعيد له نقوده ويكسب هو  60 الف جنيه

 اعداد 
اخراج:
 ابراهيم حلمى  (مخرج )
تأليف:
 نجيب الريحانى
 بديع خيرى
انتاج: نحاس فيلم

تمثيل 
 نجيب الريحانى
 حسن فايق
 عباس فارس
 زوزو شكيب
 مارى منيب
 محمد كمال المصرى
 فردوس محمد
 هاجر حمدى
 لولا صدقى
 استيفان روستى
 فيكتوريا حبيقه
 اسكندر منسى
 رياض القصبجى

 مصادر 
 السينما.كوم

https://elcinema.com/work/1006962

تصنيف:افلام نجيب الريحانى
تصنيف:سينما
تصنيف:سينما مصريه
تصنيف:فن مصرى